**Általános Szerződési Feltételek**

**a Végső kedvezményezettekkel kötendő támogatási szerződések megvalósításához és kifizetéséhez**

Jelen Általános Szerződési Feltételek (a továbbiakban: **ÁSZF**) hatálya az Egán Ede-Terv keretében meghirdetett pályázati felhívások kapcsán támogatásban részesített Végső kedvezményezettre és a Támogatóra terjed ki. Az ÁSZF-et a Végső kedvezményezett a támogatás igénybevételére vonatkozó támogatási szerződés (a továbbiakban: **Szerződés**) aláírásával fogadja el. Ha a Szerződés vagy az ÁSZF módosításának tárgya az ÁSZF hatálya alá tartozó Végső kedvezményezett kötelezettség alóli mentesítése, illetve részére a Szerződésben vagy az ÁSZF-ben meghatározottakhoz képest többlet jogosítványok biztosítása, a Támogató erre vonatkozó egyoldalú nyilatkozata a Szerződést, illetve az ÁSZF-et minden külön intézkedés nélkül, a nyilatkozatban meghatározott tartalommal, a nyilatkozat Végső kedvezményezett általi kézhezvételétől kezdődő határidővel módosítja.

1. **Elszámolhatósági szabályok**
2. A támogatás összege csak a nyertes pályázatokban meghatározott költségek fedezetére használható fel.

Kizárólag a pályázati felhívás közzétételének napja és a megvalósítási időszak zárónapja között kiállított bizonylatok fogadhatóak el.

1. AVégső kedvezményezett tudomásul veszi, hogy a támogatott tevékenység megvalósítása során a támogatás terhére ingatlan felújításra, építésre, áru beszerzésére vagy szolgáltatás megrendelésére irányuló szerződést **kizárólag írásban** köthet. Írásban kötött szerződésnek minősül az elküldött és visszaigazolt megrendelés is. Végső kedvezményezett tudomásul veszi továbbá, hogy írásbeli szerződés hiányában beszerzett áru vagy megrendelt szolgáltatás/felújítás/építés a támogatott tevékenység költségei között nem számolható el.
2. Végső Kedvezményezett és a szállító/vállalkozó/megbízott között **összeférhetetlenségi okok nem állnak fenn**, azaz Végső Kedvezményezett nem köthet szerződést a következőkkel, illetve nem adhat megrendelést a következők részére:
3. Végső Kedvezményezett munkavállalója, munkaadója, tulajdonosa, vezető tisztségviselője, tagja, felügyelő bizottsági tagja, kuratóriumi tagja,
4. Végső Kedvezményezettnek, vagy Végső Kedvezményezett munkavállalójának, munkaadójának, tulajdonosának, vezető tisztségviselőjének, tagjának, felügyelő bizottsági tagjának, kuratóriumi tagjának közeli hozzátartozói (elsőfokú rokonság),
5. Azon szervezetek, melyekben az a) pont szerinti személy, vagy b) pont szerinti hozzátartozó munkavállaló, munkaadó, tulajdonos, vezető tisztségviselő, tag, felügyelő bizottsági tag, vagy kuratóriumi tag.
6. **A**mennyiben az ingatlan felújítási, építési, áru beszerzési vagy szolgáltatási tevékenység nem szolgálja közvetlenül a projekt célját, a támogatás terhére történő elszámolásra nincs lehetőség. Végső kedvezményezett kötelezettséget vállal arra, hogy a beszerzett eszközöket, beruházásokat a tőle elvárható legnagyobb gondossággal kezeli, az eszközök, beruházások karbantartásáról saját költségén haladéktalanul gondoskodik, és vállalja azok folyamatos üzemképes állapotban tartását, valamint viseli a fenntartásukkal járó terheket, a rendkívüli javítások és helyreállítások költségeit.
7. A támogatásból létrejött vagyont a Végső kedvezményezett a végső kedvezményezetti beszámoló Támogató általi elfogadásától számított fenntartási időszakon belül – mely eszközbeszerzés esetén 5 év, ingatlan, létesítmény esetén 7 év, valamint szolgáltatás, vagy élő állat vásárlása esetén 3 év - kizárólag a Támogató előzetes engedélyével idegenítheti el, adhatja bérbe, vagy terhelheti meg. A támogató előzetes jóváhagyásával a szolgáltatási és az egyéb kötelezettségek átvállalása nélkül is lehetséges az idő előtt elhasználódott vagy elavult vagyontárgyak pótlással együtt járó teljes vagy részleges elidegenítése vagy selejtezése.
8. Végső kedvezményezett tudomásul veszi, hogy ha a támogatott tevékenység után **általános forgalmi adó** fizetési kötelezettsége keletkezik, a támogatás összege fedezetet biztosít a támogatott tevékenység rendeltetésszerű elvégzése során a Végső kedvezményezettre áthárított vagy az általa fizetendő általános forgalmi adó teljes összegére nézve, kivéve, ha a Végső kedvezményezett az előzetesen felszámított vagy a termék beszerzése, a szolgáltatás igénybevétele után általa fizetendő általános forgalmi adó levonására jogosult. Az a Végső kedvezményezett, aki az általános forgalmi adó visszaigénylésére jogosult, csak abban az esetben igényelhet támogatást a bruttó összeg alapján, ha **a büntetőjogi felelőssége tudatában nyilatkozik, hogy nem vonja és a jövőben sem fogja levonni, vagy visszaigényelni az áfát**, valamint az áfa-t nem hárítja át a projekt keretében felmerült költségekkel kapcsolatban.

Amennyiben a Szerződés megkötését követően a Végső kedvezményezett adólevonási vagy visszaigénylési jogosultságában változás következik be, Végső kedvezményezett köteles ennek tényét 8 napon belül bejelenteni. A változás bejelentéséig igénybe vett jogosulatlan áfa összeget köteles a Támogató részére visszafizetni. A bejelentés Támogató általi elfogadásával a Szerződés módosul.

1. A támogatás nem használható fel adók módjára behajtandó köztartozás törlesztésére, más közterhek, illetékek, további egyéb adónemek, adókötelezettségek, jövedéki adó, vám megfizetésére. Az értékcsökkenési leírás sem elszámolható költség.
2. A gazdasági események kiadásait igazoló eredeti számviteli bizonylatokat elszámolási záradékkal kell ellátni és azokat a pénzügyi elszámolás részeként benyújtani. Támogató kizárólag eredeti dokumentumok, előlegszámlák és végszámlák alapján teljesíthet kifizetést, fogadhat el saját forrás elszámolást.
3. Az eredeti számlán szöveges formában fel kell tüntetni az adott pályázat pályázati azonosítóját, valamint az elszámolni kívánt összeget továbbá az „Elszámolva a …………./2017 számú támogatási szerződés terhére” megfelelően kiegészített szöveget (elszámolási záradék). A számla eredeti példányán kell a Végső kedvezményezettnek az aláírásával a teljesítést igazolnia (külön teljesítésigazolási dokumentáció esetén is).
4. Amennyiben nem oldható meg valamely számla eredeti példányának benyújtása, abban az esetben a kérdéses eredeti, az 1.8. pontban foglaltaknak megfelelően záradékolt dokumentumot a Támogató munkatársai másolják le és aláírásukkal hitelesítik, feltüntetve rajta, hogy „Az eredetivel mindenben megegyező, hiteles számlamásolat”.
5. Egy projekt akkor minősül befejezettnek, ha a Támogató a Végső kedvezményezettnek a támogatott tevékenység befejezését tanúsító, hatósági engedélyekkel és bizonylatokkal alátámasztott végső kedvezményezetti beszámolóját a Támogató jóváhagyta és a támogatás folyósítása az igazolt támogatás felhasználásnak megfelelő mértékben megtörtént.
6. A pénzügyi és szakmai megvalósulást igazoló dokumentumok körét a Szerződés tartalmazza.
7. A Szerződés értelmében:
* Fordítás: a számlákat a végső kedvezményezett, vagy más által készített, a vonatkozó dokumentum lényeges adatait tartalmazó magyar nyelvű fordítással kell ellátni. A fordítás minden oldalára rá kell vezetni a következő szöveget: „Hiteles fordítás”, és ezt a kedvezményezett képviselőjének is alá kell írnia.”
* Hitelesítés: a dokumentum fekete-fehér fénymásolatára rá kell vezetni az „Eredetivel mindenben megegyező másolat” szöveget, majd a dokumentumot a kedvezményezett szervezet képviselőjének kelteznie kell és alá kell írnia.
1. **A támogatás folyósítása**
2. A Szerződés hatályba lépését és a saját forrás kifizetésének igazolását követően a kifizetések a projekt terhére ukrán hrivnyában történnek. Az utalás árfolyama a Támogató bankszámláján forintban lévő támogatási összeg hrivnyába történő, Támogató általi átváltásának napján érvényes banki árfolyam.

**Utófinanszírozás**

1. Kizárólag beruházás esetén, vagy akkor alkalmazható finanszírozási forma, ha az eszközt a Végső kedvezményezett jelen Szerződés aláírása előtt már beszerezte.
2. Utófinanszírozás esetén a támogatás folyósításának feltétele a teljesítés Végső kedvezményezett általi igazolása, a saját forrás kifizetésének igazolása, a végszámla benyújtása.
3. A Végső kedvezményezett által kifizetett végszámla támogatási összegét a Támogató utólag utalja át a Végső kedvezményezett pénzforgalmi számlájára a Végső kedvezményezett által benyújtott kifizetési kérelem és mellékleteinek ellenőrzését és jóváhagyását követően.

**Végső kedvezményezetti előleg (Előfinanszírozás)**

1. Kizárólag eszközbeszerzés esetén alkalmazható finanszírozási forma. A Támogató megítélt támogatási összeget kifizetési kérelem alapján utalja át. Az utalás árfolyama a Támogató bankszámláján forintban lévő támogatási összeg hrivnyába történő, Támogató általi átváltásának napján érvényes banki árfolyam. A kifizetési kérelmet a Végső kedvezményezett a Szerződés mindkét Fél által történt aláírását követő 10 napon belül köteles benyújtani. Támogató a támogatási összeget előleg formájában, egy összegben utalja át Végső kedvezményezett folyószámlájára a hiánytalan kifizetési kérelem beérkezését követő 30 napon belül.

1. **Biztosítékok**
	1. Végső kedvezményezett a támogatás visszavonása, a Szerződés felmondása vagy az attól történő elállás esetén a visszafizetendő támogatás Támogató általi visszakövetelése céljából biztosítékadásra kötelezett és a banki inkasszóra vonatkozó felhatalmazó levelet legkésőbb a Szerződés megkötéséig köteles a Támogató rendelkezésére bocsátani.
	2. 3.1 A támogatás – ideértve a bármely jogcímen igényelt előleg - folyósítására mindaddig nem kerülhet sor, amíg a biztosítékok a Szerződésben meghatározottak szerint rendelkezésre nem állnak.
	3. 3.2 A biztosíték értékének fedeznie kell a támogatás összegét. A biztosítékoknak a projekt fenntartási időszakát is magába foglaló határozott időre rendelkezésre kell állniuk. A Támogató a biztosíték rendelkezésre állásának igazolását határidő tűzésével bármikor kérheti a Végső kedvezményezettől. Amennyiben azt a Végső kedvezményezett igazolni nem tudja, a Támogató jogosult a szerződésszegés jogkövetkezményeit alkalmazni a Végső kedvezményezettel szemben.
	4. Ha a Szerződés módosításra kerül, – szükség esetén – a biztosítékokra vonatkozó dokumentumokat is módosítani kell a Szerződésmódosítással összhangban.
2. **A Végső kedvezményezett kötelezettségei**
3. A Végső kedvezményezett köteles a támogatás felhasználását elkülönítetten és naprakészen nyilvántartani, az ellenőrzésre feljogosított szervek megkeresésére az ellenőrzés lefolytatásához szükséges tájékoztatást megadni, az ellenőrzések során az ellenőrző szervekkel együttműködni. Végső kedvezményezett a pályázat beadásától számított 10 évig köteles biztosítani a Támogató által írásban meghatalmazott, illetőleg jogszabály alapján ellenőrzésre jogosult személy számára azt, hogy bármikor adatbekérés, vagy helyszíni ellenőrzés keretében teljes körű vizsgálatot végezzen a támogatás összegének felhasználásával kapcsolatosan.
4. Végső kedvezményezett vállalja, hogy a Támogató, az általa ellenőrzéssel megbízott szerv vagy személy, a magyar Állami Számvevőszék, a magyar Kormányzati Ellenőrzési Hivatal, a Magyar Államkincstár továbbá az erre feljogosított egyéb szervek képviselőit ellenőrzési munkájukban a helyszínen is – a megfelelő dokumentumok, számlák, a projekt megvalósítását igazoló okmányok, bizonylatok rendelkezésre bocsátásával, valamint a teljesítés vizsgálatában – segíti, részükre megadja a jelen jogviszonnyal összefüggő adatokra vonatkozóan, az általuk kért tartalmú tájékoztatást, beleértve a feladatok megvalósításában közreműködő teljesítési segédekkel megkötött szerződéseit és megállapodásait is. Végső kedvezményezett tudomásul veszi, hogy a támogatás ellenőrzése kiterjedhet a támogatott tevékenység megvalósítására kötött vállalkozási szerződésben részes olyan felekre is, akik a támogatási jogviszony teljesítésében közvetlen módon közreműködnek.
5. Végső kedvezményezett tudomásul veszi, hogy a Támogató nyilvántartja a Végső kedvezményezettel kötött Szerződés lényeges tartalmi elemeit, valamint a Szerződés teljesítésével és a költségvetési támogatás felhasználásával kapcsolatos adatokat.
6. A Támogató a Végső kedvezményezettnek nyújtott támogatás felhasználásának feltételeit, így a Szerződést – a személyes adatok tiszteletben tartásával – köteles a nyilvánosság számára hozzáférhetővé tenni. Végső kedvezményezett hozzájárul a támogatási igényében foglalt adatainak, valamint a támogatásra vonatkozó adatoknak, így különösen a támogatás Végső kedvezményezettjének megnevezése, a támogatás tárgya, a támogatás összegének nyilvánosságra hozatalához.
7. Végső kedvezményezett vállalja, hogy közérdekű adat megismerésére irányuló megkeresés esetén a Támogatóval együttműködik.
8. **Beszámolási és adatszolgáltatási kötelezettség**
9. A Végső kedvezményezett a Szerződés 2. pontjában meghatározott határidőn belül köteles végső kedvezményezetti beszámolóban elszámolni a projekt keretében felmerült és elszámolni kívánt költségekről, a projekt pénzügyi és műszaki, szakmai előrehaladásának részletes szakmai beszámolóban történő bemutatásával a projekt eredményességéről, valamint hatékonyságáról.
10. Amennyiben a Végső kedvezményezett elszámolási kötelezettségét határidőre nem teljesíti, vagy a végső kedvezményezetti beszámoló nem felel meg a Szerződésben foglaltaknak, a Támogató írásban felszólítja a Végső kedvezményezettet a hiány pótlására.
11. A Támogató a végső kedvezményezetti beszámolót annak beérkezését követő 30 – hiánypótlás, kiegészítés esetén 45 - napon belül ellenőrzi és legkésőbb az ellenőrzés befejezésétől számított 8 napon belül annak eredményét, illetve esetleges észrevételeit írásban, vagy egyéb dokumentálható módon közli a Végső kedvezményezettel.
12. A Végső kedvezményezett haladéktalanul, de legkésőbb a tudomására jutástól számított 8 napon belül köteles írásban bejelenteni a Támogatónak, ha
	1. a támogatott tevékenység megvalósítása részben vagy egészben meghiúsul, tartós akadályba ütközik, vagy a Szerződés 2. pontjában feltüntetett időponthoz képest késedelmet szenved, illetve ennek bekövetkezése fenyeget;
	2. a támogatott tevékenység összköltsége a tervezetthez képest csökken;
	3. a Szerződést vagy annak teljesítését érintő bármely lényeges adat, körülmény megváltozik.
13. Végső kedvezményezett köteles a Szerződés időtartama alatt adataiban, valamint a képviselőjének személyében, adataiban bekövetkező bármilyen változást, illetőleg egyéb, a projekt szempontjából lényeges információt a Támogatóval a változást követő 8 napon belül írásban, vagy egyéb dokumentálható módon közölni különösen ha:
	1. a támogatás egyéb - a pályázatban ismertetett vagy a Szerződésben rögzített - feltételeiben változás következik be;
	2. adólevonási jogosultságában, más adataiban változás következik be;
	3. vele szemben felszámolási-, végelszámolási, csődeljárás, vagy a megszüntetésére irányuló jogszabályban meghatározott egyéb eljárás indult;
	4. lejárt esedékességű, meg nem fizetett köztartozása, vagy az államháztartás bármely alrendszerével szemben lejárt esedékességű, meg nem fizetett tartozása keletkezik.
14. A Támogató bármikor jogosult a Végső kedvezményezettől a projektre, illetve a jogszabályokban foglalt kötelezettségek teljesülésére vonatkozóan adatot, információt kérni, a Végső kedvezményezett pedig köteles azt haladéktalanul megadni.
15. **Szerződésmódosítás**
16. A Végső kedvezményezett vagy a Támogató kezdeményezésére a Szerződés közös megegyezéssel módosítható. A Szerződés módosítása csak írásban, valamennyi szerződő fél – az eredeti Szerződéssel megegyező módon történő - aláírásával történhet, kivéve ha a Szerződés eltérően rendelkezik.
17. A Végső kedvezményezett a Szerződés módosítására irányuló kérelmét indokolással ellátva, a kérelmet alátámasztó dokumentumokkal köteles a Támogató részére eljuttatni. Amennyiben a módosítás a támogatás feltételeinek olyan változására vonatkozik, amelyhez a Támogató előzetes jóváhagyása szükséges, a Végső kedvezményezett köteles azt olyan időpontban előterjeszteni, amely lehetővé teszi, hogy a Támogató a hozzájárulásról megalapozott döntést tudjon hozni.A Végső kedvezményezett azonosító adataiban történő változások bejelentésének elfogadásával a Szerződés minden külön intézkedés nélkül módosul.A szerződésmódosítás elbírálásáig a támogatás folyósítását a Támogató felfüggeszti, ha a módosítás a kifizetést befolyásoló alapadatokra, körülményekre vonatkozik. Így különösen a költségtervet érintő Szerződésmódosításban kért módosítások csak a Szerződésmódosítás hatályba lépését követően, illetve változás-bejelentés elfogadását követően válnak elszámolhatóvá.A Szerződés kizárólag abban az esetben módosítható, ha a módosítás nem változtatja meg a projekt alapvető célját, továbbá ha a támogatott tevékenység az így módosított feltételekkel is támogatható lett volna. A pályázatban vagy a támogatói döntésben az elszámolható költségek tekintetében meghatározott maximális egységárakat, fajlagos költségek mértékét nem lehet túllépni.
18. Módosítás nem irányulhat a támogatási döntésben meghatározott összegen felüli többlet támogatás biztosítására. A projektben megvalósításra kerülő beruházások/eszközök jellege és típusa csak abban az esetben változhat, ha egy vele azonos/magasabb technikai jellemzőkkel bíró és azonos/magasabb funkciójú műszaki tartalom kerül beszerzésre a projekt megvalósításához. Ezt a Kedvezményezettnek műszaki leírás vagy specifikáció benyújtásával kell igazolnia a Támogató felé. Az eredetileg benyújtott költségvetéshez képest bekövetkező költségnövekedést a Végső kedvezményezett saját forrásból köteles finanszírozni.
19. Ha a támogatott tevékenység összköltsége változatlan műszaki, szakmai tartalom mellett csökken a tervezetthez képest, a támogatás összegét az összköltség csökkenésének arányában csökkenteni szükséges.
20. Az áfa levonási jogosultságban vagy egyes beszerzett termékek, szolgáltatások áfa kulcsában bekövetkezett változás, továbbá eltérő áfa levonási jogosultságú tevékenységek közötti költségátcsoportosítás eredményeként felszabaduló, le nem vonható áfára megítélt támogatást nem lehet más költségre átcsoportosítani, azzal a megítélt támogatás összegét csökkenteni kell.
21. A Szerződés módosítását a Támogató Magyarország Külgazdasági és Külügyminisztériuma (a továbbiakban: KKM) részére jóváhagyásra köteles megküldeni. A Szerződés módosítása semmis amennyiben a Támogató a KKM jóváhagyásával nem rendelkezik, és az ebből fakadó károkért a Támogató és a Végső Kedvezményezett egyetemlegesen felelős.
22. **Támogatás folyósításának felfüggesztése**
23. A Támogató felfüggeszti a támogatás folyósítását, ha
	1. a Szerződés megkötését követően a Végső kedvezményezett olyan nyilatkozatot tesz, vagy a Támogató olyan körülményről szerez tudomást, amely a támogatás visszavonását, a Szerződéstől történő elállást teheti szükségessé,
	2. a Végső kedvezményezettnek a Szerződés megkötését követően az adóhatóságok tájékoztatása szerint lejárt esedékességű, meg nem fizetett köztartozása van és köztartozását a Támogató által szabott határidőben nem rendezi vagy késedelmét nem menti ki,
	3. a Támogatónak a Végső kedvezményezettel szemben bármilyen jogcímen követelése áll fenn,
	4. a Végső kedvezményezett által elvégzett tevékenység eltér a céltól, illetve a Szerződésben meghatározott célokhoz mért előrehaladás nem kielégítő, és a Támogató a Végső kedvezményezett beszámolóját elutasítja,
	5. az tervezett vagy rendkívüli helyszíni ellenőrzés megállapításai alapján indokolt,
	6. a Szerződés vagy az ÁSZF beszámolási kötelezettséget ír elő a Végső kedvezményezett számára és azt a Végső kedvezményezett elmulasztja vagy nem megfelelő teljesíti,
	7. a Szerződés módosítása van folyamatban, amennyiben a módosítást kifizetést befolyásoló adatokra/körülményekre vonatkozik.
	8. kifizetést érintő változás-bejelentés elbírálásáig,
	9. szabálytalansági eljárás van folyamatban (a szabálytalansági eljárás lezárulásáig),
	10. biztosíték nem áll rendelkezésre,
24. Ha a Végső kedvezményezett a felfüggesztésre okot adó körülményt a Támogató által tűzött határidőn belül nem szünteti meg, az szerződésszegésnek minősül.
25. A támogatás felfüggesztése esetén a Végső kedvezményezettet kártalanítás, kártérítés, illetve késedelmi kamat nem illeti meg. A Végső kedvezményezettet a vele szemben alkalmazott szankciók nem mentesítik a Szerződésben, valamint az ÁSZF-ben foglalt kötelezettségei teljesítése alól.
26. **A Végső kedvezményezett általi szerződésszegés esetei és jogkövetkezményei**
27. A Végső kedvezményezett kötelezettséget vállal arra, hogy ha a Projekt részben vagy egészben meghiúsul, vagy a támogatást szabálytalanul használja fel, a támogatást - a Támogató döntésében, vagy a döntés ellen benyújtott jogorvoslat alapján hozott döntésben foglaltaknak megfelelően - visszafizeti és tudomásul veszi, hogy ennek elmulasztása esetén annak összege behajtásra kerül.
28. A Szerződés Végső kedvezményezett általi megszegésének minősül különösen, de nem kizárólagosan, ha a Végső kedvezményezett
	1. a támogatást jogszabályellenesen, nem rendeltetésszerűen, illetve nem a Projekt céljának megfelelően vagy nem a Projekt megvalósítására használja fel, vagy a támogatott tevékenység megvalósítása – neki felróható okból - egyéb módon meghiúsul, illetve tartós akadályba ütközik,
	2. a támogatott tevékenység megvalósításával – neki felróható okból - késedelembe esik, illetve részben vagy teljes mértékben elmulasztja azok teljesítését,
	3. a projekt megvalósítása során jogszabályon vagy a Szerződésen alapuló egyéb kötelezettségét megszegi, annak nem vagy nem határidőben tesz eleget,
	4. nem tesz eleget, illetve határidőben nem tesz eleget a Szerződésben, az ÁSZF-ben foglalt bejelentési, adat-, és információszolgáltatási, nyilatkozattételi vagy egyéb együttműködési kötelezettségének,
	5. határidőben nem teljesíti, bármely jelentéstételi vagy beszámolási kötelezettségét, azt nem a megfelelő formában vagy nem a megfelelő információkkal és mellékletekkel nyújtja be, és kötelezettségét a teljesítésre vagy hiánypótlásra vonatkozó felszólítás kézhezvételétől számított 15 napon belül sem teljesíti,
	6. a Projekt fenntartási időszakára, illetve közmű beruházás esetén annak üzemeltetésére és vagyonkezelésére előírt kötelezettségeit nem teljesíti,
	7. az ellenőrzésre jogosult ellenőrző szervek munkáját akadályozza, vagy az ellenőrzést megtagadja, és az ellenőrzést az erre irányuló írásbeli felszólításban megjelölt határidőig sem teszi lehetővé,
	8. a Szerződés megkötésének feltételeként meghatározott nyilatkozatait visszavonja.
29. A Támogató a Szerződéstől – további mérlegelés nélkül – elállhat, amennyiben:
	1. a Végső kedvezményezett jelen Szerződés lejárta előtt már nem felel meg a támogathatósági feltételeknek (a felhívásban meghatározott jogosultsági kritériumoknak),
	2. a Végső kedvezményezett a vállalkozáson belüli foglalkoztatotti létszámmal kapcsolatos vállalását akár a projekt végrehajtására rendelkezésre álló időszak, akár a fenntartási időszak alatt nem tartja fenn,
	3. a projekt végrehajtására rendelkezésre álló idő alatt, vagy a projektmegvalósulás befejezését követő ellenőrzések során megállapítást nyer, hogy a Végső kedvezményezett a tartalmi értékelési szempontok során vállalt kötelezettségeinek nem tett eleget,
	4. a Végső kedvezményezett vonatkozásában összeférhetetlenség áll fenn;
	5. ha a Végső kedvezményezett ellen a bíróság jogerős végzése alapján felszámolási-, végelszámolási-, kényszertörlési-, vagy az ismeretlen székhelyű cég megszüntetésére irányuló eljárás indult, vagy a Végső kedvezményezettel szemben végrehajtási-, adósságrendezési-, vagy egyéb, a Végső kedvezményezett fizetésképtelenségével, illetve megszüntetésével összefüggésben indult eljárás van folyamatban.
30. Ha a Végső kedvezményezett a rá vonatkozó bármilyen jogszabályi, szerződéses vagy egyéb a támogatói intézményrendszer előírását megszegi, a Támogató jogosult a Szerződéstől elállni, így különösen
	1. a Végső kedvezményezett előfinanszírozás igénybevétele esetén kifizetési kérelmét a Szerződés mindkét Fél által történt aláírását követő 10 napon belül nem nyújtja be Támogató részére
	2. a Végső kedvezményezett a Támogató szerződésszerű teljesítésre vonatkozó felszólítására az abban megjelölt határidőt követő 8 napon belül sem teljesíti a Szerződés, valamint az ÁSZF alapján fennálló kötelezettségét;
	3. bebizonyosodik, hogy a Végső kedvezményezett a támogatási döntést érdemben befolyásoló valótlan adatot szolgáltatott a támogatási kérelem benyújtásakor, a Szerződés megkötésekor vagy annak hatálya alatt;
	4. a támogatott tevékenység megvalósítása meghiúsul, tartós akadályba ütközik, vagy a Szerződésben foglalt ütemezéshez képest jelentős késedelmet szenved;
	5. a nyújtott biztosíték megszűnik, megsemmisül vagy értéke számottevően csökken, és a Végső kedvezményezett megfelelő új biztosíték, vagy további biztosíték nyújtásáról a Támogató által megszabott határidőn belül nem intézkedik;
	6. ha ellenőrzésre jogosult szerv az ellenőrzés adatai alapján a szerződés-, illetve jogszabálysértés megállapítására, vagy a támogatás visszakövetelésére vonatkozó javaslatot tesz, amellyel a Támogató egyetért.
31. Amennyiben a Támogató nem gyakorolja az elállás, felmondás jogát – jogosulatlanul igénybe vett támogatás esetén – az nem érinti a Támogató visszakövetelési jogát, a Kedvezményezett visszafizetési kötelezettségét és a folyósítás felfüggesztését.
32. A Támogató az elállás, felmondás jogát a Végső kedvezményezetthez intézett, egyoldalú, írásbeli nyilatkozattal gyakorolja.
33. A Szerződéstől történő elállás esetén a Végső kedvezményezett az addig folyósított támogatás – beleértve az előleg - összegét ügyleti kamattal növelt mértékben köteles visszafizetni a Támogató által megjelölt bankszámlára, az elállás kézhezvételétől számított 30 napon belül. A kamatszámítás kezdő időpontja a támogatás – vagy annak egyes részletei – folyósításának napja, utolsó napja pedig a visszafizetési kötelezettség teljesítésének napja. Az ügyleti kamat mértéke a Magyar Nemzeti Bank által meghatározott jegybanki alapkamat kétszerese. A Végső kedvezményezett az ügyleti kamaton felül a hatályos jogszabályi előírások szerint köteles késedelmi kamatot fizetni, ha bármely visszafizetési kötelezettségét határidőben nem teljesíti. A késedelmi kamat számításának kezdő időpontja a Végső kedvezményezett visszafizetési kötelezettsége késedelembe esésének napja, utolsó napja a visszafizetési kötelezettség teljesítésének napja. A késedelmi kamat mértéke a késedelemmel érintett naptári félév első napján érvényes, Magyar Nemzeti Bank által meghatározott jegybanki alapkamat.
34. **A jogosulatlanul igénybe vett támogatás visszatérítése és a támogatás jogosulatlan igénybevételének jogkövetkezményei**
35. Abban az esetben, ha a Végső kedvezményezett a Szerződésben vállalt kötelezettségét nem, vagy csak részben teljesíti, illetve a támogatott tevékenység megvalósítása meghiúsul, vagy tartós akadályba ütközik, az igénybe nem vett támogatás a Végső kedvezményezettet nem illeti meg.
36. A támogatás jogosulatlan igénybe vétele esetén a Végső kedvezményezettet a támogatás részben vagy egészben történő visszafizetésének kötelezettsége terheli. A Végső kedvezményezett az igénybe vett támogatás összegét ügyleti, késedelem esetén késedelmi kamattal is növelten köteles visszafizetni, az erről szóló írásbeli értesítés kézhezvételétől számított 30 napon belül. Végső kedvezményezett tudomásul veszi, hogy abban az esetben, ha a jogosulatlanul igénybe vett költségvetési támogatással összefüggésben keletkező visszafizetési kötelezettségét a Támogató által meghatározott határnapig nem teljesíti, illetve annak részletekben történő teljesítése esetén a részletfizetési kötelezettségét elmulasztja, a Támogató kezdeményezi az állami adóhatóságnál a Végső kedvezményezett adószámának törlését, valamint a Támogatót megilleti az azonnali beszedési megbízás érvényesítésének a joga a Végső kedvezményezett valamennyi bankszámlaszáma tekintetében a banki inkasszóra vonatkozó felhatalmazó levél alapján,
37. Amennyiben a támogatás jogosulatlan igénybe vételére okot adó körülmény bekövetkezése, illetve a támogatás jogosulatlan igénybe vétele – a Támogató által elismerten - a Végső kedvezményezettnek nem róható fel és a Végső kedvezményezett az ÁSZF 5.4.a) pontjában foglalt bejelentési kötelezettségének haladéktalanul, de a bejelentésre okot adó körülmény bekövetkezésétől számított legfeljebb 8 napon belül eleget tesz, a már felvett támogatással el kell számolnia és a támogatásnak a teljesítéssel arányban nem álló részét a Támogató erről szóló értesítésének kézhezvételétől számított 30 napon belül vissza kell fizetnie.
38. **A Projekt fenntartása**
39. A Projekt fenntartási időszak kezdete a Projektre vonatkozóan benyújtott végső kedvezményezetti beszámoló elfogadását követő nap.
40. A támogatott beruházással létrehozott vagyon a záró fenntartási jelentés elfogadásáig csak a Támogató előzetes jóváhagyásával és a foglalkoztatási, illetve a szolgáltatási és az egyéb kötelezettségek átvállalásával, átruházásával idegeníthető el, adható bérbe, illetve terhelhető meg.
41. Ha a Végső kedvezményezettnek továbbfoglalkoztatási kötelezettsége áll fenn, akkor a Projekt befejezését követően a felhívásban meghatározott időpontban a kötelezettség teljesítéséről be kell számolnia a Támogatónak.
42. A fenntartási időszak lejártakor (eszközbeszerzés esetén a Projekt befejezésétől számított 5. évben, továbbá ingatlan, létesítmény esetén a Projekt befejezésétől számított 7. évben, szolgáltatás, vagy élő állat vásárlása esetén a Projekt befejezésétől számított 3. évben) a Végső kedvezményezettnek záró fenntartási jelentésben kell beszámolnia a projekt fenntartásáról.
43. A Végső kedvezményezett tudomásul veszi, hogy fenntartási időszak során Támogató bármikor jogosult a projekt fenntartását a helyszínen ellenőrizni.
44. A Végső kedvezményezett köteles projekt szintű elkülönített számviteli nyilvántartást vezetni, a projekttel kapcsolatos minden dokumentumot a projekt helyszínén elkülönítetten nyilvántartani, és legalább 2026. december 31-ig megőrizni.

1. **Tájékoztatás és nyilvánosság**
2. A Végső kedvezményezett a projekt megvalósítása során köteles bizonyos tájékoztatási és nyilvánossági kötelezettségeknek eleget tenni, a projektről és a támogatásról információt nyújtani.
3. A Végső kedvezményezett a Szerződés aláírásával vállalja, hogy a Támogató elektronikus és nyomtatott kiadványaiban, média-megjelenéseiben és egyéb tájékoztató jellegű rendezvényein projektjét bemutatja.Ha a Végső kedvezményezett projektjének megvalósulásáról a sajtó képviselői is beszámolnak, a Végső kedvezményezett köteles az eseményről a Támogatót értesíteni az átadás napját megelőző legkésőbb 5 nappal. A Végső kedvezményezett köteles továbbá bármely, a projekttel kapcsolatban szervezett nyilvános, a sajtó részvételével zajló rendezvényről a Támogatót értesíteni, a rendezvény napját megelőző legkésőbb 10 nappal.
4. A Végső kedvezményezett a Szerződés aláírásával hozzájárulását adja ahhoz, hogy a Támogató a kezelésében lévő, a támogatás felhasználására vonatkozó adatokat nyilvánosságra hozza, kivéve azokat az adatokat, melynek nyilvánosságra hozatalát bármely jogszabály kifejezetten megtiltja.
5. A felek kijelentik, hogy a Szerződés teljesítése keretében a Szerződés hatályba lépése előtt és az ezt követően tudomásukra jutott bizalmas információk átadására vagy nyilvánosságra hozatalára egyik fél sem jogosult, kivéve a Szerződés lényeges tartalmi elemeire, azaz a Felek személyére, a Szerződés tárgyára és az ellenszolgáltatás mértékére vonatkozó információkat, illetve mindazon rendelkezéseket, amelyek nyilvánosságra hozatalát jogszabály írja elő.
6. **A Szerződés megszűnése**

A Szerződés a teljesítést (beleértve az ellenőrzéstűrési, valamint a dokumentum- megőrzési kötelezettséget is) megelőzően csak vis maior, lehetetlenülés, a Támogató vagy a Végső kedvezményezett általi, a Szerződésben meghatározott esetekben és módon történő elállás, közös megegyezéssel történő felbontás, vagy a bíróság határozata alapján szűnik meg.